تقييم المطعم : كانت اول زياره لي ل " ستيك هاوس الخبر " بالامس بعد تشهوي دام لمده شهر كامل تقريبا او اكثر ^ ^ "

طبعا المطعم كان فاضي بكل معنى الكلمه
مافيه الا انا بس وجا بعدي مجموعه شباب

جاني العامل وعطاني المينيو وراح ~ رجع لي بعد فتره

طريقة التواصل جدا سيئه ~ يبدولي انه عامل جديد ~ بل حتى الانجليزيه متقطعه بشكل غير طبيعي

سألت الأخ اللطيف - بما اني لم افهم ما هو الفرق بين انواع الستيكات - عن اطرى قطعه ستيك موجوده
اجابني العامل ب " بريم ريب ستيك "
فقلت له خلاص مو مشكله عطني اياها اجل ~
فقالي تبي ايش معاها ؟ ؟ ~ فقلت ابي " ماش بيتيتوس " وبدال الخضار ابي بطاطس مقليه
فقالي معليش اذا تبي بطاطس مقلي تزيد بالفاتوره ، فكنسلت البطاطس = . =

المهم 3 دقائق وجآئتني قطعه من البلاستيك البني الصلب المغطى بالصوص
اكلتها وانا في كل لقمه ادعي على العامل الغبي T _ T

والغريب في الموضوع ان المطعم فارغ ومع ذلك لم يتكرم واحد منهم بالمرور لتعبئه البيبسي حتى مع مناداتي له بعد ان طفح الكيل # _ #

انتهيت من قطعه البلاستيك وطلبت القائمه من جديد لطلب " الحلى ^ _ ^ "

طلبت " تشيز كيك بالفراولة " ~

اتاني التشيز كيك وكان الشكل مغري لأبعد درجه
لكن طعمها وقوامها جدا سيئين
وكأني اكل ايس كريم من شدة " تصلبها وتجمدها " اما عن الصوص فحدث ولا حرج
مربى مخلوط بالماء ~

قمه الوقاحه عندما انتهيت وطلبت اعاده تعبئة البيبسي
فقال بكل بجاحه " يور ميل از فينيش سير "
انا قلتله طيب ؟ ؟ واذا اني انتهيت زين ؟ ؟ ابي بيبسي ؟ ؟
قال اوك تبي الفاتوره بعد ؟ ؟

انتهيت بتجربه سيئه لأبعد درجه ~ لكن لم ارد التقييم واحكم حتى الزيارة الثانية